OpenLLM-France/wikimedia huggingface dataset:
# Cussy-la-Colonne

Cussy-la-Colonne és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 53 habitants.

## Demografia
### Població

El 2007 la població de fet de Cussy-la-Colonne era de 53 persones. Hi havia 24 famílies, de les quals 8 eren unipersonals (8 dones vivint soles i 8 dones vivint soles), 8 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 29 habitatges, 22 eren l'habitatge principal de la família, 6 eren segones residències i 1 estava desocupat. Tots els 29 habitatges eren cases. Dels 22 habitatges principals, 18 estaven ocupats pels seus propietaris, 1 estava llogat i ocupat pels llogaters i 3 estaven cedits a títol gratuït; 2 tenien una cambra, 5 en tenien quatre i 15 en tenien cinc o més. 16 habitatges disposaven pel capbaix d'una plaça de pàrquing. A 10 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cussy-la-Colonne el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 4 | 60 a 64 | 4 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 8 | 35 a 39 | 4 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 29 persones, 24 eren actives i 5 eren inactives. Les 24 persones actives estaven ocupades(13 homes i 11 dones).. De les 5 persones inactives 2 estaven jubilades, 2 estaven estudiant i 1 estava classificada com a «altres inactius».

### Activitats econòmiques

Dels 6 establiments que hi havia el 2007, 1 era d'una empresa extractiva, 1 d'una empresa de fabricació d'altres productes industrials, 1 d'una empresa d'hostatgeria i restauració, 1 d'una empresa d'informació i comunicació i 2 d'empreses de serveis.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Cussy-la-Colonne a l'INSEE.
* Évolution et structure de la population Fitxa amb el detall de dades de Cussy-la-Colonne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Manaquí de coroneta blanca

El manaquí de coroneta blanca (Lepidothrix nattereri) és un ocell de la família dels píprids (Pipridae).

## Hàbitat i distribució

Habita la selva pluvial, a les terres baixes a l'extrem nord-est de Bolívia i sud del Brasil amazònic.

## Referències

* ↑ «Manaquí de coroneta blanca». Cercaterm. TERMCAT, Centre de Terminologia. Rev. 20/02/2023(català)
* ↑ Robert Ridley i Guy Tudor (2009). Field guide to the songbirds of South America: the passerines. Mildred Wyatt-World series in ornithology (en inglés) (1a. edición). Austin: University of Texas Press. ISBN 978-0-292-71748-0. «Lepidothrix nattereri, p. 495
# Tommaso Grossi

Tommaso Grossi (Bellano, 20 de gener de 1790 - Milà, 10 de desembre de 1853) escriptor i poeta italià del segle xix.

## Biografia

Després de llicenciar-se en dret en la Universitat de Pavia el 1810, Tommaso Grossi es va traslladar a Milà, a la casa del seu mestre i amic Alessandro Manzoni i va intentar exercir el seu ofici d'advocat, però el govern austríac li va dificultar progressar en la seva carrera de l'advocacia i va començar la literària en milanès, dialecte del llombard, llengua que va usar per expressar temes i idees del romanticisme, moviment del qual era partisà convençut, i en què va escriure el 1815 el seu famós poema Sogni, també conegut com La Prineide, inspirat pel linxament del ministre de finances napolità Giuseppe Prina, violenta acusació contra el govern austríac.
Després del seu matrimoni el 1838, va abandonar la literatura i es va centrar en el seu treball com a notari, escrivint l'acte oficial de la fusió entre el Piemont i la Llombardia. Va morir de meningitis el 1853.

## Obra

* Prineide, 1816
* La fuggitiva (en milanès), 1816
* La fuggitiva (en italiá), 1817
* Giovanni Maria Visconti, 1818
* Sestinn pel matrimoni del sur cont don Gabriel Verr con la sura contessina donna Giustina Borromea, 1819
* Ildegonda, 1820
* In morte di Carlo Porta, 1821

## Bibliografia

* Ignazio Cantù, Vita ed opere di Tommaso Grossi, Milà, 1853.
* Raffaele Sirri Rubes, Opere poetiche. Tommaso Grossi Nàpols, Rossi, 1972.
* Marco Visconti, Tommaso Grossi',. Milà, Arcipelago Ed., 1994
* Aurelio Sargenti, Carteggio 1816 - 1853. Tommaso Grossi, Milà, Centre Nazionale Studi Manzoniani, 2005
# Neoglyphidodon crossi

Neoglyphidodon crossi és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba a Sulawesi i les Illes Moluques.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Orsinval

Orsinval és un municipi francès, situat a la regió dels Alts de França, al departament del Nord. L'any 2006 tenia 462 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 320 | 332 | 336 | 389 | 440 | 457 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Elisabeth Debruille | |
# Damòcrit (historiador)

Damòcrit (en llatí Damocritus, en grec antic Δαμύκριτος) fou un historiador grec de data incerta que segons Suides va escriure dues obres, una sobre la formació dels exèrcits i una altra sobre els jueus, dels que deia que veneraven un cap d'ase i que cada set anys sacrificaven als seus déus algun estranger que hagués caigut a les seves mans. Eudòxia li atribueix també Αἰθιοπικην ίστορίαν καὶ άλλα, una història d'Etiòpia.
L'erudit Fabricius va atribuir al famós filòsof Demòcrit d'Abdera les obres de Damòcrit ja mencionades, però més tard es va descobrir que eren d'aquest autor.

## Referències

* ↑ Damocritus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 936
# Damòfila

Damòfila (en llatí Damophyle, en grec antic Δαμοφύλη) fou una poeta lírica de Pamfília, que va tenir com a mestra Safo i en va ser companya, cap a l'any 611 aC. Igual que Safo, va instruir altres noies en la poesia lírica.
Va compondre poemes i himnes eròtics. Filòstrat d'Atenes diu que els himnes que es van cantar en honor d'Àrtemis a Perge van ser compostos per ella a la manera dels eolis i dels pàmfils.

## Referències

* ↑ Damophyle a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 936-937
# Conny Pohlers

Conny Pohlers (Halle, 16 de novembre del 1978) és una exjugadora de futbol que jugava com a davantera. Va ser internacional amb Alemanya entre 2001 i 2011, guanyant el Mundial 2003, l'Eurocopa 2005 i dues bronzes olímpics als Jocs d'Atenes i Beijing. A nivell de clubs va guanyar 3 Lligues de Campions, 3 Lligues i 4 Copes amb el Turbine i el Wolfsburg.

## Trajectòria

| Temporades | Club | Títols | Selecció (fases finals) |
| 94/95 - 02/03 | Turbine Potsdam | | Mundial 2003 (campió) |
| 2003 | Atlanta Beat |
| 03/04 - 06/07 0 | Turbine Potsdam 0 | 1 Lliga de Campions, 2 Lligues, 3 Copes 0 | Jocs Olímpics 2004 (3r lloc) Eurocopa 2005 (campió) |
| 07/08 - 10/11 | 1.FFC Frankfurt | 1 Lliga, 2 Copes | Jocs Olímpics 2008 (3r lloc) |
| 11/12 - 12/13 | VfL Wolfsburg | 1 Lliga de Campions, 1 Lliga, 1 Copa |
| 2013 | Washington Spirit |
| 13/14 | VfL Wolfsburg | 1 Lliga de Campions, 1 Lliga |

## Referències

* ↑ «FIFA». Arxivat de l'original el 2016-08-19. [Consulta: 12 juliol 2016].
# Crawley

* Aquest article tracta sobre la ciutat anglesa. Vegeu-ne altres significats a «Crawley (desambiguació)».
Crawley és un poble del districte de Crawley, West Sussex, Anglaterra. Té una població de 111.712 habitants i districte de 111.375.

## Referències

* ↑ (anglès)«Crawley». City Population. [Consulta: 23 juny 2018].
* ↑ (anglès)«Crawley». City Population. [Consulta: 23 juny 2018].
# Crawlspace

«Crawlspace» té aquests significats:

## Cinema

* Crawlspace (pel·lícula de 1972), una pel·lícula feta per a televisió protagonitzada per Arthur Kennedy
* Crawlspace (pel·lícula de 1986), una pel·lícula de terror/thriller protagonitzada per Klaus Kinski
* Crawlspace (pel·lícula de 2004), un curt d'animació de Peter Sved
* Crawlspace (pel·lícula de 2012)), una pel·lícula de ciència-ficció australiana dirigida per Justin Dix
* Crawlspace (pel·lícula de 2013), una pel·lícula de terror/thriller dirigida per Josh Stolberg
* Crawlspace (pel·lícula de 2016), una pel·lícula de terror/thriller protagonitzada per Michael Vartan

## Música

* Crawlspace (grup), una banda de rock australiana
* Crawl Space (àlbum), un disc de 1977 del trompetista Art Farmer
* Sevendust, una banda americana de hard rock antigament coneguda com a Crawlspace
* "Crawlspace", una cançó de The Beastie Boys de To the 5 Boroughs

## Televisió

* "Crawl Space", un episodi de la sèrie de televisió Bob Esponja
* "Crawl Space", un episodi de la sèrie de televisió Breaking Bad
* "Crawlspace" era el nom original de "The Space" amb un bloc de programació juvenil de la porció de TVOKids a TV Ontario.

## Altres

* "Crawl Space" és la primera història en la sèrie de còmics XXXombies escrita per Rick Remender, Tony Moore i Kieron Dwyer
# Crax

Crax és un gènere d'ocells de la família dels cràcids (Cracidae). Aquests curaçaos habiten en àrees forestals humides de la zona neotropical, des de Mèxic fins al nord de l'Argentina. Les espècies d'aquest gènere s'anomenen hocos o simplement craxs.

## Llistat d'espècies

Se n'han descrit 8 espècies dins aquest gènere:
* Crax alberti - Hoco becblau.
* Crax alector - Hoco becllarg.
* Crax blumenbachii - Hoco de Blumenbach.
* Crax daubentoni - Hoco de Daubenton.
* Crax fasciolata - Hoco caranú.
* Crax pinima - Hoco de Belem.
* Crax globulosa - Hoco globulat.
* Crax rubra - Hoco de carúncula groga.

## Referències

* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Culata

«Culata» té aquests significats:
* Culata (motor), part d'un motor d'explosió amb la que es tanca la cambra de combustió, on s'inicien les explosions del combustible
* Culata (arma), part d'una arma de foc o d'artilleria, la part posterior, en la que s'inicia l'explosió que impulsa el projectil
* Tall de culata, peça tallada al màxim possible del maluc de l'animal
* Culata (nàutica), peça de l'arbre d'un vaixell col·locada a la part de baix de l'afogament
* Culata (electrònica), peça de ferrita o material semblant sense bobinatge que permet tancar el circuit magnètic d'un transformador o d'un electroimant
# Culebra (Puerto Rico)

Culebra és un municipi-illa de Puerto Rico localitzat al Mar Carib, antigament coneguda com a Isla Pasaje i Isla de San Ildefonso. Està situat a uns 27 km a l'est de Puerto Rico, 19 km a l'oest de l'Illa de Saint Thomas (Illes Verges Nord-americanes) i a 14km al nord de l'illa de Vieques.
Culebra també és coneguda com la Cuna del Sol Borincano, Isla Chiquita i Última Virgen. El municipi està dividit en 7 barris: Culebra Pueblo, Flamenco, Fraile, Playa Sardinas I, Playa Sardinas II i San Isidro.

## Història

El seu nom podria provenir de la culebra (Alsophis portoricensis) que abunda a l'illa o també del bisbe espanyol San Ildefonso de la Culebra. L'illa va ser descoberta per Cristòfor Colom en 1493, durant la conquesta va ser refugi per a molts indis taínos que fugien de l'illa gran i s'unien als indis caribs per atacar les hisendes i poblacions dels colonitzadors. Culebra va quedar abandonada, excepte per visites de pescadors, mariners i pirates que la van utilitzar com amagatall. En 1880 es va començar a poblar Culebra que era un barri del municipi de Vieques. En 1887, els terrenys de l'illa es van dividir en lots i van ser repartits entre els colons que es comprometessin a viure-hi permanentment i a conrear la terra. En 1889, va finalitzar la construcció en fusta i zinc de l'església catòlica.
El 1901, el president dels Estats Units, Theodore Roosevelt, va adjudicar l'illa de Culebra al Departament de la Marina per realitzar pràctiques de tir i bombardeig i va passar a formar part de Vieques a partir de 1902. En 1917 l'illa va ser declarada municipi. Des de la Segona Guerra Mundial Culebra es va utilitzar per la Marina per les seves pràctiques d'artilleria i bombardeig. El 1975, després d'una campanya en pro de la devolució de l'illa, les terres ocupades per la Marina van ser lliurades al govern de Puerto Rico.

## Referències

* 1 2 3 «Municipio de Culebra» (en castellà). Enciclopedia de Puerto Rico. Fundacion puertoriqueña de las Humanidades. [Consulta: 29 juliol 2018].
* ↑ «American FactFinder». Factfinder.census.gov. [Consulta: 9 juny 2015].

## Enllaços externs

* Informació de Culebra Arxivat 2016-03-04 a Wayback Machine. a la web oficial de l'Estat Lliure associat de Puerto Rico
Viccionari
# Diamant de xoc

Els diamants de xoc (també coneguts com a diamants Mach, discos Mach o diamants dansaires) són una formació de patrons d'ones estacionàries que apareixen al plomall d'escapament d'un sistema de propulsió aerospacial, com ara un motor de reacció supersònic, un coet, un estatoreactor o un scramjet en operació dins l'atmosfera.
Els diamants de xoc es formen quan el gas d'escapament supersònic d'una tovera és lleugerament sobreexpandit o subexpandit, és a dir, quan la pressió dels gasos expulsats de la tovera difereix de la pressió ambiental. Es forma un camp de flux complex quan l'ona de xoc és reflectida diverses vegades entre el límit del jet en fluid lliure i apareix un patró repetit visible en forma de diamants, que dona nom a aquest fenomen.

## Enllaços externs

* Diamants de xoc i discos Mach (castellà)
* Es formen diamants de xoc al motor de metà de la NASA Arxivat 2019-04-01 a Wayback Machine. (anglès)
# Cristià Carles Reinhard de Leiningen-Dagsburg-Falkenburg

Cristià Carles Reinhard de Leiningen-Dagsburg-Falkenburg (en alemany Christian Carl Reinhard von Leiningen-Dagsburg) va néixer al castell de Broich (Alemanya) el 7 de juliol de 1695 i va morir a Heidesheim el 17 de novembre de 1766. Era fill de Joan Carles August (1662-1698) i de Joana Magdalena de Hanau-Lichtenberg (1660-1715).

## Matrimoni i fills

El 27 de novembre de 1726 es va casar a Mettenheim amb Caterina Polyxena de Solms-Rodelheim (1702-1765), filla de Jordi Lluís de Solms-Rodelheim (1664-1716) i de Carlota Sibil·la d'Ahlefeldt-Langeland (1672-1726). El matrimoni va tenir sis fills:
* Joan Carles (1727-1734)
* Maria Lluïsa Albertina (1729-1818), casada amb Jordi Guillem de Hessen-Darmstadt (1722-1782).
* Polyxena Guillemina (1730-1800), casada amb Emich Lluís de Leiningen (1709-1766).
* Sofia Carlota (1731-1781)
* Alexandrina (1732-1809), casada amb Enric XI de Reuss-Obergreiz (1722-1800).
* Carolina (1734-1810), casada amb Carles Guillem de Nassau-Usingen (1735-1803).
# Cristià Albert de Holstein-Gottorp

Cristià Albert de Holstein-Gottorp —Christian Albrecht von Schleswig-Holstein-Gottorf (alemany)— (palau Gottorf, Slesvig, 3 de febrer de 1641 -Slesvig, 6 de gener de 1695) fou un noble alemany de la Casa d'Oldenburg.
Fill de Frederic III de Schleswig-Holstein-Gottorp (1597-1659) i de Maria Elisabet de Saxònia (1610-1684). El 24 d'octubre de 1667 es va casar al palau de Glücksburg amb la princesa Frederica Amàlia de Dinamarca, filla del rei Frederic III de Dinamarca (1609-1670) i de Sofia Amàlia de Brunsvic-Lüneburg (1628-1685). El matrimoni va tenir quatre fills:
* Sofia Amàlia (1670-1710), casada amb el príncep August Guillem de Brunsvic-Wolfenbüttel (1662-1731).
* Frederic IV (1671-1702), casat amb Hedwig Sofia de Suècia (1681-1708).
* Cristià August (1673-1726), casat amb Albertina Frederica de Baden-Durlach (1682-1755).
* Maria Elisabet (1678-1755), abadessa de Quedlingburg.
En morir el seu pare, el 1659, assetjat al castell de Töning pel rei Frederic III de Dinamarca, va assumir la titularitat del ducat de Holstein-Gottorp. Davant de l'ocupació danesa, el nou duc va haver de fugir a Hamburg en diverses ocasions. Des de llavors, aliat amb Suècia, la seva vida estaria sempre marcada pel conflicte permanent amb Dinamarca, malgrat l'intent de fer-hi les paus a través del seu casament amb la princesa danesa Frederica Amàlia. Va fundar la Universitat de Kiel el 5 d'octubre de 1665.

## Bibliografia

* Hermann Kellenbenz: Christian Albrecht. A: Neue Deutsche Biographie (NDB). Band 3, Duncker & Humblot, Berlin 1957, S. 236 f.
* Hille: Christian Albrecht. A: Allgemeine Deutsche Biographie (ADB). Band 4, Duncker & Humblot, Leipzig 1876, S. 188–191.
* Eintrag a Dansk biografisk leksikon (en danès)

## Enllaços externs

* http://gso.gbv.de
* web.genealogie.free.frArxivat 2007-10-22 a Wayback Machine.
# Dillhoffia

Dillhoffia és un gènere extint i monotípic d'angiosperma. La seva única espècie és Dillhoffia cachensis de l'Eocè, trobada a la Colúmbia Britànica del Canadà i a l'estat de Washington. Sembla que els fruits eren transportats pel vent.

## Referències

* ↑ Manchester, S. «The Eocene mystery flower of McAbee, British Columbia». Botany, 86, 2008, pàg. 1034-1038. DOI: 10.1139/B08-044.
# Dillo

Dillo és un navegador web multiplataforma, publicat com programari lliure sota llicència GPL. La seva primera versió data del desembre del 1999; està desenvolupat en C i GTK+-1.2.x, a més de GLib. El motor de renderitzat de Dillo està basat en la versió 0.2.2 de Gzilla.
Dillo es caracteritza per la seva velocitat i petita grandària (ocupa aproximadament 350 kB), el que ho torna especialment útil en computadors amb baixos recursos. Sumat a això, Dillo es pot considerar un navegador segur —el suport per a cookies està desactivat per defecte.
A la versió 0.8.6 del 2 de maig de 2006, Dillo encara no té suport per a CSS, Java, JavaScript i GIF animats. El suport per a frames és molt limitat: Dillo mostra un hiperenllaç a cada frame, i seguidament mostra el contingut de l'element NOFRAMES (secció apuntada per a les aplicacions que no poden mostrar frames). No hi ha suport per a navegació per pestanyes ni codificació de caràcters diferent de Latin-1 en les versions oficials, però sí aplicant pegats de tercers. Existeixen també pegats per al suport d'antialiasing del text.
Actualment, els esforços no estan posats a incorporar noves característiques al navegador sinó a abandonar GTK+ en favor de FLTK, que permetria, entre altres coses, suport per a UTF-8, antialiàsing i facilitar la seva portabilitat, a més del suport per a connectors en una manera similar a la de Mozilla Firefox.

## Enllaços externs

* Pàgina web del projecte
# Diupentala

Diupentala (en francès Dieupentale) és un municipi francès, situat al departament de Tarn i Garona i la regió Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 549 | 584 | 614 | 617 | 662 | 733 | 1.180 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Bernard Lacaze | |

## Monuments

* l'ajuntament
* Castell, de Laparre Sant-Sernin
* L'Església.
* el campanar
* monument als caiguts
* L'antic ajuntament

## Referències

* ↑ Toponímia occitana
# Divina Providência (Santa Maria)

Divina Providência és un barri de la ciutat brasilera de Santa Maria, Rio Grande do Sul. El barri està situat al districte de Sede.

## Villas

El barri amb les següents villas: Divina Providência, Vila Brenner, Vila km 2, Vila São João Batista.
| Caturrita | Caturrita / Salgado Filho | Salgado Filho Carolina |
| Caturrita | | Carolina |
| Passo d'Areia | Passo d'Areia | Carolina Passo d'Areia / Nossa Senhora do Rosário |

## Referències

* ↑ (pt) Llei municipal 72/2009 que estableix la llei per a l'ús i ocupació del sòl, subdivisió, sistema urbà camí perimetral i el municipi de Santa Maria. Arxivat 2016-09-18 a Wayback Machine.
# Districte de Long Phú

El districte de Long Phú es un districte de la provincia de Soc Trang. a la regió del Delta del Mekong, a la part baixa del riu Hau, al sud del Vietnam. El districte té, segons el cens de 2019, una població de 94.255 habitants, distribuïts en 72.481 habitants en zones rurals i 21.774 en zones urbanes. El districte te una superfície de 263,82 km² i es divideix en 11 unitats administratives: dues ciutats; Long Phu, la capital de districte, i Dai Ngai i nou comunes; Long Phu, Tan Thanh, Truong Khanh, Hau Thanh, Song Phung, Long Duc, Chau Khanh i Phu Huu.

## Referències

* ↑ «COMPLETED RESULTS OF THE 2019 VIET NAM POPULATION AND HOUSING CENSUS» (en anglès). General Statistics Office of Vietnam. [Consulta: 18 abril 2021].
* ↑ «Condicions naturals de Long Phú» (en vietnamita). [Consulta: 18 abril 2021].
# Districte de Louny

El districte de Louny (en txec Okres Louny) és un districte de la regió d'Ústí nad Labem, a la República Txeca. La capital és Louny.

## Llista de municipis

Bitozeves - Blatno - Blažim - Blšany - Blšany u Loun - Brodec - Břvany - Čeradice - Černčice - Chlumčany - Chožov - Chraberce - Cítoliby - Deštnice - Dobroměřice - Domoušice - Holedeč - Hříškov - Hřivice - Jimlín - Koštice - Kozly - Krásný Dvůr - Kryry - Lenešice - Libčeves - Liběšice - Libočany - Libořice - Lipno - Lišany - Líšťany - Louny - Lubenec - Měcholupy - Nepomyšl - Nová Ves - Nové Sedlo - Obora - Očihov - Opočno - Panenský Týnec - Peruc - Petrohrad - Pnětluky - Počedělice - Podbořanský Rohozec - Podbořany - Postoloprty - Raná - Ročov - Slavětín - Smolnice - Staňkovice - Toužetín - Tuchořice - Úherce - Velemyšleves - Veltěže - Vinařice - Vrbno nad Lesy - Vroutek - Vršovice - Výškov - Zálužice - Žatec - Zbrašín - Želkovice - Žerotín - Žiželice

## Referències

* ↑ «Okres Louny» (en txec). Územně identifikační registr ČR [Registre d'identificació territorial]. República Txeca. [Consulta: 30 desembre 2021].
# Dhaora Ganjara

Dhaora Ganjara (a vegades erròniament Dhaora Ghanjara) fou un petit estat tributari protegit de l'Índia central, a l'agència d'Indore, feudatari dels Holkar. L'estat fou organitzat per Sir John Malcolm el 25 de gener de 1819. Holkar va acceptar mantenir al seu servei alguns homes de Dhaora Ganjara i donar alguns pobles a canvi de renda i el thakur s'obligava a no permetre cobrament als viatgers i a prevenir els robatoris. La còpia del tractat no s'ha conservat però el govern d'Indore pagava 55 rupies al més com a remuneració per la protecció dels camins entre Simrol Ghat i Sigwar. Els sobirans eren bhils tarwis.

## Referències

* Princely States of Indica "DHAORA GANJARA"
* India Foreign and Political Dept, A Collection of Treaties, Engagements, and Sunnuds, Relating to India and Neighbouring Countries